Document ID: 32005R0850

NÕUKOGU MÄÄRUS (EÜ) nr 850/2005,
30. mai 2005,
millega muudetakse määrust (EÜ) nr 2500/2001, et võimaldada ühenduse abi kasutamist vastavalt määruse (EÜ, Euratom) nr 1605/2002 artikli 54 lõike 2 punktile c
EUROOPA ÜHENDUSTE NÕUKOGU,
võttes arvesse Euroopa Ühenduse asutamislepingut, eriti selle artikli 181a lõiget 2,
võttes arvesse komisjoni ettepanekut,
võttes arvesse Euroopa Parlamendi arvamust, (1)
ning arvestades järgmist:
(1)
Nõukogu 25. juuni 2002. aasta määruse (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (2) (edaspidi finantsmäärus) artikli 54 lõikes 2 on sätestatud võimalus täita ühenduse eelarvet kaudse tsentraliseeritud haldamise teel ja selles määratakse kindlaks eelarve täitmise eritingimused.
(2)
Finantsmääruse artikli 54 lõike 2 punkti c kohane kaudne tsentraliseeritud haldamine on eelnevalt olnud kasulik vahend ühinemiseelse abi valdkonnas eelkõige seoses tehnilise abi infobüroo (TAIEX) tegevusega.
(3)
Türgi on olnud viimastel aastatel peamine TAIEXi abisaaja ja talle tuleks jätkuvalt võimaldada selle abivahendi kasutamist ka vastavalt finantsmääruses sätestatud reeglitele.
(4)
Ühinemiseelse abi valdkonnas on soovitav kasutada ühtlustatud lähenemisviisi ning sellepärast peaks kasutatav lähenemisviis olema samasugune nagu nõukogu määrustes (EMÜ) nr 3906/89 (Phare) (3) ja (EÜ) nr 2666/2000 (CARDS). (4)
(5)
Sellepärast tuleks vastavalt muuta nõukogu 17. detsembri 2001. aasta määrust (EÜ) nr 2500/2001, mis käsitleb Türgile ühinemiseelse finantsabi andmist, (5)
ON VASTU VÕTNUD KÄESOLEVA MÄÄRUSE:
Artikkel 1
Määrusele (EÜ) nr 2500/2001 lisatakse järgmine artikkel:
“Artikkel 6a
Komisjon võib nõukogu 25. juuni 2002. aasta määruse (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (6) artiklis 54 kindlaksmääratud piirides otsustada anda avaliku võimu teostamise ja eelkõige eelarve täitmisega seotud ülesanded selle määruse artikli 54 lõikes 2 loetletud asutustele. Nimetatud määruse artikli 54 lõike 2 punktis c loetletud asutustele võib anda avaliku võimu teostamise ülesandeid, kui neid tunnustatakse rahvusvaheliselt, nad vastavad rahvusvaheliselt tunnustatud juhtimis- ja kontrollisüsteemidele ning nende üle teostab järelevalvet avalik-õiguslik asutus.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. mai 2005

Labels: 2
4
19
10
18
15